เลขที่ รับแจ้ง 6131 - จากกรณีดังกล่าว ฝ่ายรักษาความสะอาดฯ ได้ตรวจสอบรายละเอียดแล้ว ขอเรียนให้ทราบว่า 1. การเข้าจัดเก็บขยะของหมู่บ้านฟลอร่าวิลล์นั้นปกติเข้าจัดเก็บสัปดาห์ละ 1 ครั้ง คือทุกวันจันทร์แต่เนื่องจากมีพนักงานลาป่วย ทำให้ขาดอัตรากำลังในจัดเก็บไม่สามารถเก็บตามรอบที่กำหนด ทั้งนี้ได้จัดเจ้าหน้าที่เข้าดำเนินการในวันนี้ 2. สำนักงานเขตหนองจอกเป็นเขตที่มีพื้นที่ขนาดใหญ่ มีพื้นที่ 236  ตารางกิโลเมตร มีประชาชนที่ขอรับบริการจัดเก็บมูลฝอยมีจำนวนมาก ทำให้สามารถให้บริการจัดเก็บมูลฝอยได้เพียง 1 ครั้งต่อสัปดาห์  ปัจจุบันกรุงเทพมหานคร มีนโยบายเพิ่มรอบการให้บริการจัดเก็บมูลฝอยในทุกพื้นที่การให้บริการเป็น 2 ครั้งต่อสัปดาห์ทั้งนี้อยู่ในระหว่างดำเนินการปรับปรุงเส้นทางการจัดเก็บให้ 2 รอบตามนโยบายของผู้บริการกรุงเทพมหานคร 3. ในการขออนุญาตทำการจัดสรรที่ดิน โครงการต้องปฏิบัติตาม ข้อกำหนดเกี่ยวกับเรื่อง การจัดสรรที่ดินกรุงเทพมหานคร พ.ศ.๒๕๔๔ หมวด ๓ ข้อ ๑๒ ข้อบัญญัติกรุงเทพมหานคร เรื่อง การเก็บขนและกำจัดสิ่งปฏิกูลหรือมูลฝอย พ.ศ.๒๕๔๔ และข้อบังคับกรุงเทพมหานครว่าด้วยหลักเกณฑ์การจัดการมูลฝอยและสิ่งปฏิกูลอาคาร สถานที่ และ สถานบริการการสาธารณสุข พ.ศ.๒๕๔๕ อย่างเคร่งครัด  คือต้องรวบรวมขยะตามบ้านพักอาศัยในโครงการเอง แล้วรวมไว้ที่จุดพักขยะรวม โดยคัดแยกประเภทของขยะแต่ละประเภท เช่น ขยะมูลฝอย ขยะกิ่งไม้ ใบไม้ เศษวัสดุก่อสร้าง เพื่อให้เกิดความสะดวกสะอาดและควบคุมไม่ให้มีการทิ้งขยะในครัวเรือนรวมกับขยะประเกทอื่นโดยเด็ดขาด หากมีขยะชิ้นใหญ่ เช่น ตู้เสื้อผ้า ที่นอนเตียง โต๊ะ เก้าอี้ ฯลฯ ให้รวบรวมและแจ้งให้สำนักงานเขตจัดเก็บเป็นครั้ง แต่หมู่บ้านของท่านมิได้ดำเนินการตามข้อกำหนดแต่อย่างใด ซึ่งปัจจุบันทางสำนักงานเขตอยู่ระหว่างการดำเนินการให้ทุกโครงการฯ ดำเนินการหาจุดพักขยะในการจัดเก็บต่อไป - สามารถติดต่อสอบถามการให้บริการของฝ่ายรักษาความสะอาดและสวนสาธารณะ โทร 025431478
จากประกาศหมู่บ้านฟลอร่าวิลล์ ถ.สุวินทวง์ หนองจอก  แจ้งว่า เรียน เจ้าบ้าน  เรื่องตารางจัดเก็บขยะครัวเรือน ของสำนักงานเขตหนองจอก  ตั้งแต่วันที่ 1 กันยายน 2566 ทางสำนักงานเขต แจ้งการจัดเก็บขยะ  *เฟส7 แจ้งเก็บทุกวันจันทร์  > ไม่มีมาเก็บตามกำหนดคะ
แก้ไขได้รวดเร็วดี